Document ID: /roh_data/filtered/swiss_laws_in_ROHinterleaved.jsonl.gz/14874

This text was translated from FR into Rumantsch Grischun.

La somme qui revient à l’associé sortant est fixée d’un commun accord. Si le contrat de société ne prévoit rien à cet égard et si les parties ne peuvent s’entendre, le tribunal détermine cette somme en tenant compte de l’état de l’actif social lors de la sortie et, le cas échéant, de la faute de l’associé sortant.

L’import che tutga al societari extrant vegn fixà en ina cunvegna. Sch’il contract da societad na cuntegna naginas disposiziuns correspundentas e sche las partidas na vegnan betg da sa cunvegnir, fixescha la dretgira l’import, resguardond la situaziun finanziala da la societad il mument da l’extrada ed in’eventuala culpa dal societari extrant.